CELEX: 62013CN0380
Language: hr
Date: 2013-07-03 00:00:00
Title: Predmet C-380/13 P: Žalba od 3. srpnja 2013. koju je podnio Associação de Empresas de Construção e Obras Públicas e Serviços (Aecops) protiv presude Općeg suda (sedmo vijeće) donesene 19. travnja 2013. u predmetu T-52/11, Associação de Empresas de Construção e Obras Públicas e Serviços (Aecops) protiv Komisije

7.9.2013   
            
            
               HR
            
            
               Službeni list Europske unije
            
            
               C 260/24
            
         Žalba od 3. srpnja 2013. koju je podnio Associação de Empresas de Construção e Obras Públicas e Serviços (Aecops) protiv presude Općeg suda (sedmo vijeće) donesene 19. travnja 2013. u predmetu T-52/11, Associação de Empresas de Construção e Obras Públicas e Serviços (Aecops) protiv Komisije
   (Predmet C-380/13 P)
   2013/C 260/60
   Jezik postupka: portugalski
   
      Stranke
   
   
      Žalitelj: Associação de Empresas de Construção e Obras Públicas e Serviços (Aecops) (zastupnici: N. Morais Sarmento i L. Pinto Monteiro, odvjetnici)
   
      Druga stranka u postupku: Europska komisija
   
      Zahtjevi
   
   Žalitelj zahtijeva od Općeg suda da:
   
               —
            
            
               ukine u cijelosti presudu Općeg suda;
            
         
               —
            
            
               poništi u cijelosti pobijanu odluku;
            
         
               —
            
            
               naloži Komisiji snošenje vlastitih troškova kao i troškova žalitelja.
            
         
      Žalbeni razlozi i glavni argumenti
   
   
      Nedonošenje odluke u razumnom roku
   
   (i.)   Zastara vođenja postupka
   Žalitelj tvrdi da je pobijana odluka donesena nakon isteka roka od četiri godine propisanog za zastaru vođenja postupka, kako je određeno člankom 3. Uredbe Vijeća (EZ, Euratom) br. 2988/95 (1). Također je, čak i da je došlo do eventualnog prekida roka za vođenje postupka, prekoračeno dvostruko trajanje roka a da nije donijeta ikakva odluka sukladno odredbi članka 3. stavka 1. četvrte točke navedene Uredbe. S obzirom na zastaru navedenog prava, pobijanu odluku valja proglasiti nezakonitom te nepodobnom za izvršenje.
   (ii.)   Povreda načela pravne sigurnosti
   Žalitelj tvrdi da činjenica da je Komisija dopustila da prođe više od 20 godina između navedenih nepravilnosti i donošenja pobijane odluke pretpostavlja povredu načela pravne sigurnosti. To temeljno načelo pravnog poretka Europske unije predviđa da sve osobe imaju pravo da institucije Unije riješe njihove predmete u razumnom roku.
   (iii.)   Povreda prava na obranu
   Žalitelj smatra da mu je povrijeđeno pravo na obranu zato što je prošlo više od 20 godina između navedenih nepravilnosti i donošenja konačne odluke, čime mu je uskraćeno pravo da iznese svoja očitovanja u razumnom roku, tj. u razdoblju u kojem je još raspolagao dokumentima koji bi mu omogućili opravdati troškove koje je Komisija smatrala neprihvatljivima.
   
      (1)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, str. 1.)